CELEX: 32013D0751
Language: sk
Date: 2013-12-11 00:00:00
Title: 2013/751/EÚ: Rozhodnutie Komisie z  11. decembra 2013 o oznámení Litovskej republiky týkajúcom sa prechodného národného programu uvedeného v článku 32 smernice Európskeho parlamentu a Rady 2010/75/EÚ o priemyselných emisiách [oznámené pod číslom C(2013) 8636]

13.12.2013   
            
            
               SK
            
            
               Úradný vestník Európskej únie
            
            
               L 334/14
            
         ROZHODNUTIE KOMISIE
   z 11. decembra 2013
   o oznámení Litovskej republiky týkajúcom sa prechodného národného programu uvedeného v článku 32 smernice Európskeho parlamentu a Rady 2010/75/EÚ o priemyselných emisiách
   [oznámené pod číslom C(2013) 8636]
   (Iba litovské znenie je autentické)
   (2013/751/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (1), a najmä na jej článok 32 ods. 5 druhý pododsek,
   keďže:
   
               (1)
            
            
               Litovská republika v súlade s článkom 32 ods. 5 prvým pododsekom smernice 2010/75/EÚ predložila Komisii svoj prechodný národný program 31. decembra 2012 (2).
            
         
               (2)
            
            
               Komisia pri posudzovaní úplnosti prechodného národného programu zistila isté nezhody medzi niektorými zariadeniami zahrnutými do prechodného národného programu a zariadeniami, ktoré Litovská republika predložila vo svojom registri emisií podľa smernice Európskeho parlamentu a Rady 2001/80/ES (3). Komisia preto listom z 12. júna 2013 (4) požiadala orgány Litovskej republiky, aby objasnili uvedené nezrovnalosti, s cieľom potvrdiť, že pri vypracúvaní prechodného národného programu sa správne uplatňovali ustanovenia článku 29 smernice 2010/75/EÚ, a pritom poskytnúť chýbajúce údaje o jednotlivých zariadeniach.
            
         
               (3)
            
            
               Litovská republika predložila Komisii doplňujúce informácie listom z 26. júna 2013 (5).
            
         
               (4)
            
            
               Po ďalšom posúdení prechodného národného programu a doplňujúcich informácií Komisia 23. júla 2013 zaslala Litovskej republike druhý list (6) s požiadavkou objasniť v prípade piatich zariadení dôvody uplatňovania limitných hodnôt emisií uvedených v poznámke 5 k tabuľke C.1 dodatku C prílohy k vykonávaciemu rozhodnutiu Komisie 2012/115/EÚ (7).
            
         
               (5)
            
            
               Litovská republika predložila listom z 20. augusta 2013 (8) doplňujúce informácie o obsahu popola v palive používanom v niektorých zariadeniach zahrnutých do prechodného národného programu.
            
         
               (6)
            
            
               Komisia listom z 27. septembra 2013 (9) požiadala v súlade s informáciami vyžadovanými podľa rozhodnutia 2012/115/EÚ o ďalšie objasnenie a doplnenie uvedených údajov.
            
         
               (7)
            
            
               E-mailom z 3. októbra 2013 (10) poskytla Litovská republika ďalšie osvedčenia o zložení ťažkého vykurovacieho oleja a potvrdila, že všetky dostupné informácie už Komisii poskytla a že v prípade uvedených piatich zariadení boli podmienky uplatňovania limitnej hodnoty emisií (ELV) stanovenej v poznámke 5 k tabuľke C.1 dodatku C prílohy k vykonávaciemu rozhodnutiu 2012/115/EÚ splnené.
            
         
               (8)
            
            
               Komisia preto posúdila prechodný národný program v súlade s článkom 32 ods. 1, 3 a 4 smernice 2010/75/EÚ a s vykonávacím rozhodnutím 2012/115/EÚ.
            
         
               (9)
            
            
               Komisia preskúmala predovšetkým konzistentnosť a správnosť údajov, predpokladov a výpočtov používaných pri stanovovaní príspevkov jednotlivých spaľovacích zariadení uvedených v prechodnom národnom programe k emisným stropom stanoveným v tomto prechodnom národnom programe a analyzovala, či sa v ňom uvádzajú ciele a súvisiace cieľové hodnoty, opatrenia a harmonogramy na účely dosiahnutia týchto cieľov, ako aj monitorovací mechanizmus na posúdenie zachovávania súladu v budúcnosti.
            
         
               (10)
            
            
               Vďaka predloženým doplňujúcim informáciám Komisia zistila, že emisné stropy na roky 2016 a 2019 boli vypočítané s použitím primeraných údajov a vzorcov a že ich výpočet je správny. Litovská republika predložila postačujúce informácie o opatreniach, ktoré sa podniknú na dosiahnutie emisných stropov, o monitorovaní, ako aj o podávaní správ týkajúcich sa realizácie prechodného národného programu Komisii.
            
         
               (11)
            
            
               Komisia s uspokojením konštatuje, že orgány Litovskej republiky prihliadali na ustanovenia uvedené v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
            
         
               (12)
            
            
               Realizácia prechodného národného programu by nemala mať vplyv na ostatné platné vnútroštátne právne predpisy a právo Únie. Pri stanovovaní jednotlivých podmienok udelenia povolenia spaľovacím zariadeniam zahrnutým do prechodného národného programu by Litovská republika mala zabezpečiť najmä to, aby nedošlo k ohrozeniu súladu s požiadavkami stanovenými okrem iného v smernici 2010/75/EÚ, smernici Európskeho parlamentu a Rady 2008/50/ES (11) a smernici Európskeho parlamentu a Rady 2001/81/ES (12).
            
         
               (13)
            
            
               V článku 32 ods. 6 smernice 2010/75/EÚ sa vyžaduje, aby Litovská republika informovala Komisiu o všetkých neskorších zmenách prechodného národného programu. Komisia by mala posúdiť, či sú dané zmeny v súlade s ustanoveniami uvedenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ,
            
         PRIJALA TOTO ROZHODNUTIE:
   Článok 1
   1.   Na základe článku 32 ods. 1, 3 a 4 smernice 2010/75/EÚ a vykonávacieho rozhodnutia 2012/115/EÚ sa proti prechodnému národnému programu, ktorý Litovská republika oznámila Komisii 31. decembra 2012 podľa článku 32 ods. 5 smernice 2010/75/EÚ a ktorý bol zmenený v súlade s doplňujúcimi informáciami zaslanými 26. júna 2013, 20. augusta 2013 a 3. októbra 2013 (13), nevznášajú žiadne námietky.
   2.   Zoznam zariadení zahrnutých do prechodného národného programu, znečisťujúce látky, v prípade ktorých sú zariadenia zahrnuté do programu, a uplatniteľné emisné stropy sa stanovujú v prílohe.
   3.   Litovská republika sa tým, že jej orgány realizujú prechodný národný program, neoslobodzuje od povinnosti dodržiavať ustanovenia smernice 2010/75/EÚ, pokiaľ ide o emisie z jednotlivých spaľovacích zariadení zahrnutých do uvedeného programu, ako ani iných príslušných právnych predpisov Európskej únie týkajúcich sa životného prostredia.
   Článok 2
   Komisia posúdi súlad všetkých neskorších zmien prechodného národného programu, ktoré Litovská republika v budúcnosti oznámi, s ustanoveniami uvedenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
   Článok 3
   Toto rozhodnutie je určené Litovskej republike.
   
      V Bruseli 11. decembra 2013
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 334, 17.12.2010, s. 17.
   
      (2)  Oznámenie Litovskej republiky bolo doručené listom z 31. decembra 2012 a zaregistrované pod referenčným číslom Ares(2013) 14208.
   
      (3)  Smernica Európskeho parlamentu a Rady 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (Ú. v. ES L 309, 27.11.2001, s. 1).
   
      (4)  Ares(2013) 1636798.
   
      (5)  Ares(2013) 2499624.
   
      (6)  Ares(2013) 2741492.
   
      (7)  Vykonávacie rozhodnutie Komisie 2012/115/EÚ z 10. februára 2012, ktorým sa ustanovujú pravidlá týkajúce sa prechodných národných programov podľa smernice Európskeho parlamentu a Rady 2010/75/EÚ o priemyselných emisiách (Ú. v. EÚ L 52, 24.2.2012, s. 12).
   
      (8)  Ares(2013) 3085715.
   
      (9)  Ares(2013) 3122034.
   
      (10)  Ares(2013) 3183202.
   
      (11)  Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11.6.2008, s. 1).
   
      (12)  Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie (Ú. v. ES L 309, 27.11.2001, s. 22).
   
      (13)  Komisia zaevidovala konsolidovanú verziu prechodného národného programu 30. októbra 2013 pod registračným číslom Ares(2013) 3408081.
   
      PRÍLOHA
      
         Zoznam zariadení zahrnutých do prechodného národného programu
      
      
                  Číslo
               
               
                  Názov zariadenia v prechodnom národnom programe
               
               
                  Celkový menovitý tepelný príkon k 31.12.2010
                  (v MW)
               
               
                  Znečisťujúce látky zahrnuté do prechodného národného programu
               
            
                  SO2
                  
               
               
                  NOx
                  
               
               
                  Prach
               
            
                  1
               
               
                  Termofikacinė elektrinė Nr. 2 (E-2),
                  taršos šaltinis Nr. 001
                  Elektrinės 2, LT-03150 Vilnius
               
               
                  444
               
               
                  √
               
               
                  √
               
               
                  √
               
            
                  2
               
               
                  Termofikacinė elektrinė Nr. 2 (E-2),
                  taršos šaltinis Nr. 002
                  Elektrinės 2, LT-03150 Vilnius
               
               
                  438
               
               
                  √
               
               
                  √
               
               
                  √
               
            
                  3
               
               
                  Termofikacinė elektrinė Nr. 3 (E-3),
                  taršos šaltinis Nr. 001
                  Jočionių 13, LT-02300 Vilnius
               
               
                  1 098
               
               
                  √
               
               
                  √
               
               
                  √
               
            
                  4
               
               
                  Ateities rajoninė katilinė Nr. 8 (RK-8),
                  taršos šaltinis Nr. 001
               
               
                  349
               
               
                  √
               
               
                  √
               
               
                  √
               
            
                  5
               
               
                  Alytaus RK
                  taršos šaltinis Nr. 001
               
               
                  330,5
               
               
                  √
               
               
                  √
               
               
                  √
               
            
                  6
               
               
                  Marijampolės RK
                  taršos šaltinis Nr. 001
               
               
                  158,8
               
               
                  √
               
               
                  √
               
               
                  √
               
            
                  7
               
               
                  Kauno elektrinė, taršos šaltinis Nr. 001
               
               
                  1 334
               
               
                  —
               
               
                  √
               
               
                  —
               
            
         
      
         Emisné stropy (v tonách)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1. – 30.6.2020
               
            
                  SO2
                  
               
               
                  793
               
               
                  637
               
               
                  480
               
               
                  324
               
               
                  162
               
            
                  NOx
                  
               
               
                  2 149
               
               
                  1 733
               
               
                  1 317
               
               
                  900
               
               
                  450
               
            
                  Prach
               
               
                  94
               
               
                  76
               
               
                  57
               
               
                  39
               
               
                  20